Diari Oficial de la Generalitat Valenciana


Sumari del DOGV 4476, del 08-04-2003 (2003/3664)

Informació pública de les bases de la convocatòria de proves selectives per a la provisió de dues places d'administratiu, d'administració general, de promoció interna, de l'Ajuntament de San Miguel de Salinas.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3664


Data del document
:   25-02-2003

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * administració local
    * professió administrativa
    * concurs administratiu

Informació pública de les bases de la convocatòria de proves selectives per a la provisió de dues places d'administratiu, d'administració general, de promoció interna, de l'Ajuntament de San Miguel de Salinas. [2003/S3664]
  
Aprovades per l'Ajuntament, en sessió celebrada el 21 de febrer del 2003, pel present es convoquen proves selectives per a cobrir dues places d'administratiu d'acord amb les següents:
  
Bases que han de regir la convocatòria per a la provisió, mitjançant promoció interna, de dues places d'administratiu d'administració general vacant en la plantilla de personal funcionari de l'Ajuntament de San Miguel de Salinas.
  
Primera. Objecte de la convocatòria
  
És objecte de la convocatòria la provisió en propietat, mitjançant promoció interna i pel sistema de concurs oposició, de dues places d'administratiu, d'administració general, vacants en la plantilla de personal funcionari d'este ajuntament, incloses en l'oferta d'ocupació públic per a l'any 2002.
  
Estes places estan incloses en l'escala d'administració general, subescala administrativa i dotades amb els emoluments corresponents al grup C, de l'article 25 de la Llei 30/1984, de 2 d'agost, i la resta de que corresponguen de conformitat amb la legislació vigent.
  
Segona. Publicació de la convocatòria
  
La convocatòria es publicarà íntegra en el Butlletí Oficial de la Província d'Alacant, i un extracte de la mateixa en el Boletín Oficial del Estado.
  
Tercera. Participació en la convocatòria
  
A. Requisits dels aspirants.
  
Per a poder prendre part en el concurs oposició, els aspirants hauran de reunir els següents requisits:
  
a) Estar en possessió del títol de Batxiller Superior o equivalent, o en condicions d'obtindre'l en la data en què acabe el termini de presentació d'instàncies.
  
b) Estar ocupant plaça com a funcionari de carrera en l'Ajuntament de San Miguel de Salinas que estiga enquadrada en el grup de classificació D, de l'article 25 de la Llei 30/1984, de 2 d'agost, de Mesures per a la Reforma de la Funció Pública, amb una antiguitat mínima de dos anys com a funcionari de carrera, en el grup, escala o categoria a què pertanga en situació de servici actiu o de servicis especials.
  
c) No patir cap malaltia ni defecte físic que li inhabilite per a l'exercici de les funcions del càrrec.
  
Tots els requisits hauran de ser complits pels aspirants el dia que finalitze el termini de presentació d'instàncies de la present convocatòria.
  
B. Presentació de sol·licituds.
  
1. Les instàncies, el model de les quals es facilitarà en l'Ajuntament, aniran adreçades a l'alcalde president i es presentaran en el registre general de l'Ajuntament de San Miguel de Salinas, en el termini de 20 dies naturals, comptats a partir del següent de publicació de la convocatòria en el Boletín Oficial del Estado.
  
Per a ser admés al procés selectiu, els aspirant hauran de manifestar en la seua instància que reunixen totes i cadascuna de les condicions exigides, referides sempre a la data d'expiració del termini assenyalat per a la presentació d'instàncies, i uniran a la instància fotocòpia del document nacional d'identitat.
  
2. Els mèrits corresponents a la fase de concurs seran justificats documentalment pels aspirants, mitjançant certificat oficial o còpia degudament compulsada i l'acompanyaran a la instància per a la seua valoració.
  
Quarta. Admissió d'aspirants
  
Expirat el termini de presentació d'instàncies, l'alcalde president dictarà resolució i declararà aprovada la llista d'admesos i exclosos, que es publicarà en el Butlletí Oficial de la Província d'Alacant i en el tauler d'anuncis de la corporació. Contra esta resolució es podran presentar reclamacions en el termini de 10 dies, comptats a partir del dia següent de la seua publicació en el Butlletí Oficial de la Província d'Alacant. Si es presentaren reclamacions seran resoltes en la resolució per la qual s'aprove la llista definitiva que es publicarà en els llocs indicats anteriorment.
  
En el cas que no es presentaren reclamacions, la llista provisional d'aspirants quedarà elevada a definitiva, sense que calga una nova publicació.
  
Cinquena. Tribunal
  
1. El tribunal qualificador estarà constituït per cinc membres titulars i cinc suplents que podran intervindre indistintament, en la següent forma:
  
President: el de la corporació o membre d'ella en qui delegue.
  
Secretari: el de la corporació o funcionari en qui delegue.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de la Comunitat Autònoma Valenciana, designat per esta.
  
- Un funcionari designat per la Comissió de Govern, que reunisca les condicions exigides en l'article 4 del Real Decret 896/1991, de 7 de juny.
  
- La determinació concreta dels membres del tribunal es farà pública en el Butlletí Oficial de la Província d'Alacant i tauler d'anuncis, conjuntament amb la resolució a què fa referència la base quarta.
  
3. El tribunal tindrà la categoria tercera de les que es recullen en l'annex IV del Real Decret 462/2002, de 24 de maig a efectes de percep d'assistències en les quantia vigent en el seu moment.
  
4. El tribunal no podrà constituir-se ni actuar sense l'assistència de més de la meitat dels seus membres titulars o suplents, indistintament, i està facultat per a resoldre qualsevol dubte o incidència que poguera aparéixer durant la celebració de les proves selectives, així com prendre els acords necessaris per al bon orde de les proves en tot allò no previst en les present bases i sempre que no s'oposen a les mateixes.
  
5. El tribunal podrà proposar el nomenament d'assessors especials per a totes o algunes de les proves.
  
Sisena. Procediment de selecció
  
El procediment de selecció constarà de les fases de concurs i oposició:
  
I. Fase de concurs.
  
1. Els mèrits al·legats i justificats pels aspirants al concurs oposició i que el tribunal valorarà en reunió prèvia a l'inici de la fase d'oposició, són els que a continuació es relacionen, amb la puntuació que s'indica:
  
Per servicis prestats com a funcionari de carrera en l'Ajuntament de San Miguel de Salinas, en el grup immediatament inferior a raó de 0,50 punts per any treballat, fins a un màxim de 7,50 punts, i es rebutjaran les fraccions inferiors a un any, excepte cas d'empat.
  
a) Per estar en possessió de titulació superior a l'exigida per a prendre part en el concurs oposició fins a un màxim d'un punt, i es valorarà de la següent forma:
  
- Títol de llicenciat o equivalent: 1,00 punts.
  
- Títol de Diplomat Universitari o Formació Professional de Tercer Grau o equivalent: 0,50 punts.
  
b) Per estar en possessió de diplomes per assistència o aprofitament a cursos de formació o perfeccionament convocats o organitzats per instituts i escoles oficials de formació de funcionaris i personal al servici de l'administració, universitats, INEM, Generalitat Valenciana o altres comunitats autònomes, col·legis oficials o altres entitats de caràcter públic, fins a un màxim de 3 punts, i no seran objecte de valoració aquelles activitats de naturalesa distinta, tals com jornades, taules redones, trobades, debats, seminaris o anàlegs.
  
La valoració de cada curs s'efectuarà en funció de la seua duració d'acord amb la següent escala:
  
- De 10 o més hores: 0,05 punts
  
- De 20 o més hores: 0,10 punts
  
- De 30 o més hores: 0,20 punts.
  
- De 50 o més hores: 0,30 punts.
  
- De 100 o més hores: 0,40 punts.
  
2. Només es computaran aquells mèrits contrets fins al dia de la publicació de l'anunci de la convocatòria en el Boletín Oficial del Estado.
  
II. Fase d'oposició.
  
L'oposició constarà de les proves que seguidament es detallen:
  
Primer exercici. De caràcter obligatori i eliminatori.
  
Consistirà a desenvolupar per escrit, en el termini màxim de dues hores, un tema de caràcter general elegit per l'aspirant entre dos proposats pel tribunal en relació els continguts del programa que figura com a annex a les presents bases.
  
Este exercici haurà de ser llegit obligatòriament davant del tribunal per l'aspirant, i s'apreciarà, fonamentalment, la capacitat i formació general, la claredat d'idees, la precisió i rigor en l'exposició i la qualitat d'expressió escrita.
  
Setena. Desenvolupament dels exercicis
  
1. Les proves no podran començar fins transcorregut un termini mínim de 10 dies naturals comptadors a partir del següent de publicació de la convocatòria en el Boletín Oficial del Estado.
  
2. El lloc, data i hora en què es reunirà el tribunal a efectes de valoració dels mèrits al·legats pels aspirants (fase de concurs) es fixarà en la resolució a què fa referència la base quarta.
  
L'anunci de celebració de l'exercici de la fase d'oposició el farà públic el tribunal en el tauler d'anuncis de l'Ajuntament de San Miguel de Salinas, amb un mínim de 24 hores d'antelació, així com els successius anuncis de la convocatòria.
  
Des de l'acabament d'un exercici i l'inici del següent haurà de transcórrer un termini mínim de 72 hores i màxim de 45 dies naturals.
  
3. Els aspirants hauran d'acudir proveïts del seu document nacional d'identitat.
  
4. La no-presentació d'un aspirant a qualsevol dels exercicis obligatoris determinarà automàticament la pèrdua del seu dret a participar en els successius i en conseqüència, quedarà exclòs del procés selectiu.
  
5. L'ordre d'actuació dels aspirants, en el cas que en algun exercici no es poguera actuar conjuntament s'efectuarà per orde alfabètic i es s'iniciarà per la lletra A.
  
Huitena. Qualificació d'exercicis
  
I. Fase de concurs.
  
La valoració dels mèrits s'obtindrà aplicant les regles que figuren en la base IV, apartat I.
  
II. Fase d'oposició.
  
Els exercicis de la fase d'oposició seran obligatoris i eliminatoris, i es valoraran de 0 a 10 punts, i seran eliminats els aspirants que no aconseguisquen un mínim de 5 punts en cadascun d'estos.
  
La qualificació de cada aspirant s'adoptarà sumant les puntuacions atorgades pels distints membres del tribunal, conforme al que preveu el paràgraf anterior, i dividint el total pel nombre d'assistents a aquell.
  
III. La qualificació definitiva de cada aspirant vindrà determinada per la suma de les puntuacions obtingudes en la fase de concurs i en la fase d'oposició.
  
Novena. Relació d'aprovats i proposta de nomenament
  
1. Finalitzada la qualificació, el tribunal publicarà en el tauler d'anuncis de la corporació la relació d'aprovats per orde de puntuació, i esta no podrà sobrepassar el nombre de places convocades.
  
2. El tribunal elevarà la relació d'aprovats a l'alcalde president de la corporació, amb proposta de nomenament de funcionari.
  
Deu. Presentació de documents, nomenament i presa de possessió
  
1. En el termini de 20 dies naturals a comptar del de la publicació de la relació d'aprovats, els aspirants que figuren en ella hauran de presentar els documents acreditatius de capacitat i requisits exigits en la base tercera, i estan exempts de justificar documentalment les condicions i la resta de requisits ja provats que consten el seu expedient personal.
  
2. Si dins del termini indicat, i excepte casos de força major, no presentara la documentació o de l'examen de la mateixa es deduïra que manca d'algun dels requisits assenyalats en la base tercera no podran ser anomenats i quedaran anul·lades les seues actuacions.
  
3. Complimentat pels aspirants proposats el que establix anteriorment i realitzats els tràmits administratius pertinents, l'alcalde president efectuarà el corresponent nomenament i l'interessat haurà prendre possessió del seu càrrecs en el termini de reglamentari.
  
Si no prenguera possessió en l'esmentat termini, sense causa justificada decaurà en el seu dret, per caducitat del nomenament.
  
Onze. Incompatibilitats
  
L'aspirant proposat quedarà subjecte, al compliment de les prescripcions contingudes en la legislació sobre incompatibilitats del personal al servici de les administracions públiques i la resta de normativa aplicable.
  
Dotze. Impugnació
  
La convocatòria i les seues bases, i tots els actes administratius que es deriven d'ella i de les actuacions del tribunal, podrà ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Annex
  
Tema 1. Principis d'actuació de l'administració pública: eficàcia, jerarquia, descentralització, desconcentració i coordinació.
  
Tema 2. El règim local espanyol: principis, constitucionals. Regulació jurídica.
  
Tema 3. El municipi: concepte i elements. El terme municipal. La població i l'empadronament.
  
Tema 4. Organització municipal: òrgans de l'ajuntament. Les competències municipals.
  
Tema 5. Ordenances i reglaments de les entitats locals. Classes. Procediment d'elaboració i aprovació. Els bans.
  
Tema 6. Drets i deures dels funcionaris locals. Sistema retributiu. Incompatibilitats. Règim disciplinari. La Seguretat Social dels funcionaris de l'administració local.
  
Tema 7. Els béns de les entitats locals. La seua classificació: béns de domini públic, béns patrimonials i béns comunals.
  
Tema 8. Intervenció administrativa local en l'activitat privada. Procediment de concessió de llicències.
  
Tema 9. Procediment administratiu local. El registre d'entrada i eixida de documents. Comunicacions i notificacions.
  
Tema 10. Hisendes locals. Classificació dels ingressos. Ordenances fiscals.
  
Tema 11. Elaboració del pressupost general. Liquidació del pressupost. Disposició final: Les present bases han sigut aprovades per la Comissió de Govern de data 21 de febrer del 2003.